Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Endine meeste tennise maailma edetabeli seitsmes reket Fernando Verdasco andis veebruaris ATP Challengeri turniiril positiivse dopinguproovi ning talle määrati kahe kuu pikkune võistluskeeld.
39-aastase hispaanlase uriiniproovist leiti metüülfenidaati, mida kasutatakse ATH (aktiivsus- ja tähelepanuhäire - toim) ravimites. Hetkel maailma edetabelis 125. kohal paiknev Verdasco selgitas, et unustas uuendada oma ATH ravimi erandit (TUE). TUE on meditsiiniline dokument, mis annab sportlasele loa tarvitada ravimit, mis on muidu keelatud.

"Verdasco rikkumine oli juhuslik ja tahtmatu ning ta ei kanna selle eest olulist süüd ega hooletust," selgitas rahvusvahelise tennise aususe agentuur (ITIA) oma avalduses. "Juhtumi asjaolusid arvestades soovitame sportlase võistluskeeldu vähendada kahelt aastalt kahele kuule," lisas ITIA.

Verdasco võistluskeeld kestab kuni tuleva aasta 8. jaanuarini.

Fernando Verdasco has accepted a two months ban for inadvertent anti-doping offence. Details here: https://t.co/wlbn6HaxqP

— International Tennis Integrity Agency (@itia_tennis) November 30, 2022
## Pealkiri:

user
Endine maailma seitsmes reket sai hajameelsuse eest kahekuulise võistluskeelu
assistant